pythainlp/thai_wikipedia_clean_20230101 huggingface dataset:
โธมัส เกิดที่ดินแดนไร้นาม ที่อยู่ทางเหนือของกลาสแลนด์ โดยมีเพียงแม่ของเขาเท่านั้น ที่เลี้ยงดูเขามาแต่เพียงลำพังตลอด จนกระทั่งอยู่มาวันหนึ่ง โจรป่าจากดินแดนกลาสแลนด์ได้ลอบโจมตีกองคาราวานที่โธมัสอยู่ขณะนั้น และโธมัสเป็นคนเดียวที่รอดชีวิตมาได้ แต่ก่อนที่แม่ของเขาจะสิ้นลมไปนั้น ก็ได้มอบจดหมายและของต่างหน้าไว้ชิ้นหนึ่ง และบอกกับโธมัสว่า พ่อของโธมัสนั้น ยังมีชีวิตอยู่ และดำรงตำแหน่งอยู่ในสภาของเซกเซ็น และน่าจะสามารถช่วยดูแลโธมัสต่อไปได้ แต่เมื่อโธมัสเดินทางไปเพื่อพบพ่อที่สภาเซกเซ็น ก็ถูกเมินใส่พร้อมพูดจากระแทกแดกดันตัวเขาและแม่ และส่งเขามายังปราสาทบูเดฮัค เหมือนเป็นการผลักไสไล่ส่งกัน
เมื่อ โธมัสถูกส่งให้มาดำรงตำแหน่งปราสาทบูเดฮัค เขาก็ต้องการให้ปราสาทแห่งนี้ เป็นเขตการค้าเสรี ที่ไม่ว่าจะเป็นใคร เชื้อชาติไหน ก็สามารถมาเปิดร้านค้า ณ ที่แห่งนี้ได้ แต่เมื่อเรื่องนี้ไปถึงหูของพวกสภาเซกเซ็น ทางสภาก็รีบส่งคนมาบอกให้โธมัสหยุดเขตการค้าเสรี และกลับไปหาพ่อที่สภาเซกเซ็น และโธมัสไม่ยอม และด้วยความช่วยเหลือจากคนในปราสาท ก็ทำให้โธมัสสามารถรักษาปราสาทบูเดฮัคไว้ได้ อีกทั้ง ปราสาทบูเดฮัคแห่งนี้ ยังถูกใช้เป็นฐานทัพของกองกำลังไฟร์บริงเกอร์อีกด้วย
ไอลา.
ไอลา (อังกฤษ: Aila) เป็นตัวละครจากเกมเก็นโซซุยโคเด็น ปรากฏตัวออกมาในภาค III
ไอลาเป็นนักธนูจากหมู่บ้านคารายา ได้ปฏิบัติภารกิจในการออกติดตามซาราห์ แต่เมื่อเธอได้กลับมาที่หมู่บ้านอีกครั้งกลับพบว่าหมู่บ้านได้ถูกทหารของเซ็กเซนทำลายไปแล้ว เธอจึงได้ออกเดินทางไปกับเกดโด และได้เข้าร่วมเป็นพวกเดียวกับเราในปราสาทบูเดฮัค
ภายหลังสงครามสิ้นสุดลง ไอลาก็ได้ติดตามพวกของเกดโดต่อไปในฐานะนักรบฝึกหัด
พระเจ้าบรมราชาธิบดีกาวิละ, พระเจ้าผู้ครองนครเชียงใหม่ องค์ที่ ๑
สาธารณรัฐบอตสวานา
พระเจ้ากาวิโลรสสุริยวงศ์, เจ้าผู้ครองนครเชียงใหม่ องค์ที่ ๖
พลตรี เจ้าแก้วนวรัฐ, เจ้าผู้ครองนครเชียงใหม่ องค์ที่ ๙
สาธารณรัฐอิเควทอเรียลกินี
อำเภอสามร้อยยอด
สามร้อยยอด เป็นอำเภอหนึ่งของจังหวัดประจวบคีรีขันธ์ เป็นที่ตั้งของพระที่นั่งคูหาคฤหาสน์ซึ่งเป็นตราประจำจังหวัดประจวบคีรีขันธ์ พระบาทสมเด็จพระจุลจอมเกล้าเจ้าอยู่หัว โปรดเกล้าฯ ให้สร้างไว้เมื่อ พ.ศ. 2433 และอีกทั้งมีพื้นที่อยู่ในอุทยานแห่งชาติเขาสามร้อยยอด จัดเป็นอุทยานแห่งชาติประเภทชายฝั่งผสมผสานหมู่เกาะในทะเลแห่งแรกของไทย เป็นระบบนิเวศพื้นที่ชุ่มน้ำขนาดใหญ่แห่งหนึ่งในประเทศไทย และรับการประกาศให้เป็นพื้นที่ชุ่มน้ำที่มีความสำคัญระดับนานาชาติอนุสัญญาแรมซาร์ เมื่อวันที่ 14 ม.ค. 2551 เป็นพื้นที่ชุ่มน้ำระดับประเทศอันดับที่ 11 และเป็นพื้นที่ชุ่มน้ำระดับโลกหรือแรมซาร์ไซท์อันดับ ที่ 1,374
อำเภอสามร้อยยอดตั้มีอาณาเขตติดต่อกับเขตการปกครองข้างเคียงดังต่อไปนี้
ท้องที่อำเภอสามร้อยยอดเดิมเป็นส่วนหนึ่งของอำเภอปราณบุรีและอำเภอกุยบุรี ทางราชการได้แบ่งพื้นที่ตำบลสามร้อยยอด ตำบลศิลาลอย และตำบลไร่เก่า จากอำเภอปราณบุรี มาตั้งเป็น กิ่งอำเภอสามร้อยยอด ตามประกาศกระทรวงมหาดไทยเมื่อวันที่ 7 กุมภาพันธ์ พ.ศ. 2538 และมีผลบังคับตั้งแต่วันที่ 1 เมษายน ปีเดียวกัน โดยชื่ออำเภอมีความเป็นมาหลายกระแสบ้างว่าเป็นเพราะมีต้นสามร้อยยอดขึ้นอยู่ หรือมียอดเขามากมายถึง 300 ยอด แต่ที่คนส่วนใหญ่กล่าวขานกันจนเป็นตำนานสืบกันมาว่า ในสมัยที่เทือกเขายังเป็นเกาะอยู่ ได้มีเรือสำเภาจีนบรรทุกผู้โดยสารผ่านมา และได้ประสบกับลมพายุอย่างรุนแรง จึงได้นำเรือเข้ามาตามร่องน้ำด้านทิศตะวันตกของเกาะเพื่อหลบพายุ แต่เนื่องจากไม่ชำนาญพื้นที่เรือได้ชนกับหินโสโครกอับปางลง ผู้คนตะเกียกตะกายหนีขึ้นฝั่งได้ 300 คน จึงได้ตั้งชื่อว่า "เกาะสามร้อยรอด" ต่อมาระดับน้ำทะเลได้ลดลง เกาะจึงกลายเป็นภูเขา ชาวบ้านจึงเรียกเพี้ยนเป็น "เขาสามร้อยยอด"
ต่อมาได้มีพระราชกฤษฎีกาโอนตำบลไร่ใหม่ จากอำเภอกุยบุรีมาอยู่ในเขตการปกครองของทางกิ่งอำเภอตั้งแต่วันที่ 1 มกราคม พ.ศ. 2539 ในที่สุดก็ได้มีพระราชกฤษฎีกายกฐานะขึ้นเป็น อำเภอสามร้อยยอด ในวันที่ 24 สิงหาคม พ.ศ. 2550 ซึ่งมีผลบังคับตั้งแต่วันที่ 8 กันยายน ปีเดียวกัน เพื่อปรับปรุงประสิทธิภาพการบริหารงานของหน่วยบริหารราชการส่วนภูมิภาค และถือเป็นโครงการเฉลิมพระเกียรติเนื่องในโอกาสพระราชพิธีมหามงคลเฉลิมพระชนมพรรษา 80 พรรษา 5 ธันวาคม พ.ศ. 2550 และกลายเป็นอำเภอลำดับที่ 8 ของจังหวัดประจวบคีรีขันธ์
อำเภอสามร้อยยอดแบ่งเขตการปกครองส่วนภูมิภาคออกเป็น 5 ตำบล 41 หมู่บ้าน ได้แก่
ท้องที่อำเภอสามร้อยยอดประกอบด้วยองค์กรปกครองส่วนท้องถิ่น 7 แห่ง ได้แก่
อ.สามร้อยยอด
อ.ชุมแสง
เจ้าหญิงศิริมา ณ เชียงใหม่
พันตำรวจเอก เจ้าไชยสงคราม สมพมิตร ณ เชียงใหม่
ซิกฟรีด (เก็นโซซุยโคเด็น)
ซิกฟรีด  เป็นตัวละครจากเกมเก็นโซซุยโคเด็น ปรากฏตัวออกมาในภาค II
ซิกฟรีดเป็นวิญญาณศักดิ์สิทธิ์ที่สถิตย์อยู่ในป่าโคบอลต์มามากกว่า 200 ปี คอยทำหน้าที่ทดสอบจิตใจของนักรบ แต่ไม่เคยมีใครผ่านเข้าไปในป่านั่นเป็นเวลาจนทำให้ผู้นำหมู่บ้านโคบอลต์คิดว่าการทดสอบนั้นเป็นเพียงตำนานเท่านั้น ในครั้งที่ฮิกซ์และเทนการ์เข้ามาทดสอบความเป็นนักรบตามกฎหมู่บ้าน ซิกฟรีดปรากฏตัวออกมาแบบไม่มีใครคาดคิดและขู่ให้ฮิกซ์มอบเทนการ์ให้ตนแต่ฮิกซ์ไม่ยอม ซิกฟรีดยอมรับความเป็นนักรบของฮิกส์และหายตัวไป
ภายหลังสงครามสิ้นสุดลง ซิกฟรีดก็ได้กลับมาอยู่ยังป่าโคบอลต์ดังเดิม
พระยามังราย
The L Word คือละครโทรทัศน์เกี่ยวกับกลุ่มเพื่อนเลสเบี้ยนและหญิงสาวไบเซ็กช่วล ที่ออกเริ่มออกอากาศครั้งแรกเมื่อวันที่ 18 มกราคม 2004 ผ่านเครือข่ายเคเบิลของค่าย Showtimeในประเทศสหรัฐอเมริกา เครือข่าย Living TV ในประเทศอังกฤษ และ Showcase Television ในประเทศแคนาดา เขียนบทและสร้างสรรค์โดย Ilene Chaiken, Guinevere Turner และRose Troche
เรื่องย่อละครโทรทัศน์ชุด The L Word.
Season 1.
เรื่องราวเกิดขึ้นที่ West Hollywood , โดยตัวแสดงนำของเรื่อง Bette Porter (แสดงโดย Jennifers Beals จาก Flashdance) และ Tina Kennard ( แสดงโดย Laurel Holloman) คู่เลสเบี้ยนซึ่งใช้ชีวิตคู่ร่วมกันมา 7 ปี และต้องการจะเติมเต็มความเป็นครอบครัว ทั้งคู่จึงตัดสินใจที่จะมีลูกด้วยกัน
เพื่อนบ้านของพวกเธอ คือ Tim Haspel (แสดงโดย Eric Mabius) ต้องเผชิญกับชีวิตพลิกผันครั้งใหญ่เมื่อแฟนสาวของเขา Jenny Schecter (แสดงโดย Mia Kirshner) ย้ายมาอยู่กับเขาหลังจากเรียนจบ Jenny Jenny แอบมีความสัมพันธ์ลึกซึ้งกับMarina Ferrer (แสดงโดย Karina Lombard) เจ้าของร้านกาแฟ ชื่อ Planet ซึ่งเป็นร้านที่เธอและตัวละครอื่นๆมักจะรวมตัวเพื่อพบปะกัน Jenny มักชอบจินตนาการตัวเองเป็นตัวละครชื่อ Sarah Schuster และได้นำความสัมพันธ์ของเธอกับ
Marina มาใส่ในนิยายที่เธอแต่งขึ้น
Marina คือหนึ่งในกลุ่มเพื่อนของ Bette และ Tina เพื่อนๆในกลุ่มของเธอประกอบไปด้วย Shane McCutcheon (Katherine Moennig) ช่างทำผมที่ชอบหักอกสาวๆไปทั่วและทำตัวเท่ไปวันๆ Dana Fairbanks (Erin Daniels) นักเทนนิสมืออาชีพที่เป็นเลสเบี้ยนแต่ไม่กล้าเปิดเผยตัวเพราะเกรงว่าจะกระทบกับอาชีพนักเทนนิสของเธอ และAlice Pieszecki (Leisha Hailey) นักจัดรายการวิทยุไบเซ็กช่วล ที่พยายามมองหาความรักตลอดเวลาทุกครั้งที่เธอมีโอกาส
เรื่องราวของทุกตัวละครดำเนินไปอย่างเรียบง่ายจนกระทั่งวันหนึ่ง Kit (Pam Grier) นักร้องเพลง Jazz พี่สาวต่างมารดาของ Bette กลับเข้ามาในชีวิตเธออีกครั้ง หลังจากที่เข้ารับบำบัดอาการติดเหล้าจนกระทั่งหายเป็นปกติ ซึ่งเป็นเวลาเดียวกันกับที่ Jenny เริ่มมีความสัมพันธ์ลึกซึ้งกับ Marina ซึ่งทำให้ Jenny ค้นพบสิ่งแปลกใหม่และรู้จักตัวตนที่แท้จริงของเธอมากยิ่งขึ้น
เมื่อเรื่องราวใน Season แรก ค่อยดำเนินไป Tim แฟนหนุ่มของ Jenny เริ่มพบว่า Jenny กับ Marina มีความสัมพันธ์ลึกซึ้งและไม่ธรรมดาต่อกัน จนทำให้สัมพันธภาพระหว่าง Tim และ Jenny มีอันต้องขาดสะบั้นลง
Dana เริ่มคบกับ LaraPerkins (Lauren Lee Smith) เชฟปรุงอาหารที่ทำงานอยู่ในสปอร์ตคลับที่เธอฝึกซ้อมเทนนิสอยู่เป็นประจำ แต่ Dana เกรงว่าหากเธอเปิดเผยว่าตัวเองเป็นเลสเบี้ยนออกสู่สาธารณะจะมีผลต่ออาชีพนักเทนนิสของเธอ เธอจึงตัดสินใจที่จะเลิกคบ Lara แต่กลายเป็นว่าบริษัท Subaru สปอนเซอร์รายใหม่ของ Dana กลับพอใจกับภาพลักษณ์เลสเบี้ยนของเธอและต้องการปั้นให้เธอเป็น เอนนา คูนิโคว่าเวอร์ชันเกย์! ในที่สุด Dana ก็กล้าออกมายอมรับความจริงว่าตัวเองเป็น
ในขณะที่ เรื่องราวของ Alice ที่มักจะถูกนำเสนอในเรื่องราวที่เกี่ยวข้องกับแม่อดีตนักแสดงผู้ตกต่ำแต่จมไม่ลง อดีตรักอันเจ็บปวดของเธอ และปัญหาในการค้นหา ผู้หญิง หรือ ผู้ชายที่ "ใช่" สำหรับเธอ
ในขณะที่ Bette ซึ่งมีอาชีพเป็นผู้อำนวยการศูนย์ศิลปะก็กำลังถูกต่อต้านอย่างหนักจากพวกอนุรักษนิยมเมื่อเธอพยายามที่จะนำเสนอภาพเกือบเปลือยในชื่อผลงาน Provocations ในขณะเดียวกันสัมพันธภาพระหว่างเธอกับ Tina คนรักเริ่มแย่งลงเรื่อยๆ หลังจากที่ Tina เริ่มตั้งท้องและแท้งในเวลาต่อมา Kit พยายามที่จะกลับเนื้อกลับตัวเสียใหม่ ในขณะที่ Shane ก็ยังคงคบและมีสัมพันธ์ชั่วข้ามคืนกับหญิงสาวมากมายนับไม่ถ้วน ซึ่ง Shane ก็มีโอกาสได้ทำผมให้กับลูกค้าคนดังและไฮโซทำให้เธอเป็นที่ต้องการตัวและมีคนค้นพบความสามารถในการทำผมของเธอ
หลังจากแท้ง Tina ไปทำงานในองค์กรเพื่อสังคมและช่วยเด็กกำพร้าที่ไร้บ้านในลอสเแองเจลลส ในขณะที่ Jenny ต้องรับมือกับ Francesca คนรักของ Marina ที่เพิ่งกลับมาจากทำงานในยุโรป Francesca ทำทุกอย่างเพื่อกีดกันJenny และพยายามรักษาสัมพันธภาพระหว่างเธอกับ Marina ในขณะที่ Timก็ไล่ Jenny ออกจากบ้านและไม่ยอมยกโทษให้เธอ เนื่องจากโกรธที่เธอโกหกเขาเรื่อง Marina ส่วน Shane เริ่มมีสัมพันธ์ลึกซึ้งกับลูกค้าสาวอดีตดารา Cherie Jaffe (Rosanna Arquette) สามีของ Cherie ถูกใจฝีมือทำของ Shane มาก จึงตัดสินใจที่จะลงทุนเปิดร้านทำผมให้ Shane ในขณะที่ Clea ลูกสาวของ Cherie ก็สนใจในตัว Shane เช่นกัน แต่โชคร้ายที่ Clea ค้นพบว่าผู้หญิงที่ Shane มีความสัมพันธ์ด้วยคือ Cherie แม่ของเธอเอง จึงเป็นสาเหตุให้สามีของ Cherie ยกเลิกการลงทุนทำร้านทำผมให้ Shane และสั่งห้าม Shane เข้าใกล้ลูกสาวและภรรยาของเขาอีก
ส่วน Bette ต้องเผชิญแรงกดดันและเครียดจัดจากเรื่องงาน และเป็นช่วงเวลาเดียวกับที่เธอเริ่มมีความ
สัมพันธ์ลึกซึ้งกับ Candace ช่างไม้ผู้รับเหมางานตกแต่งหอศิลป์ที่จัดแสดงผลงาน Provocation ในขณะที่ช่วงพักผ่อนในช่วงวันหยุดที่ Palm Spring Dana กลุ่มเพื่อนๆ Dana ได้เจอคนรักใหม่ ชื่อ Tonya
(Meredith McGeachie) ผู้จัดการที่ Palm Spring เธอสนใจในตัว Dana ตั้งแต่แรกเห็น ทั้งคู่ตัดสินใจคบกันและหมั้นกันสายฟ้าแลบ หลังจากที่แมวสุดรักสุดหวงของ Dana ตายอย่างปริศนา เพื่อนๆทุกคนล้วนสงสัยในตัว Tonya แต่ไม่มีใครกล้าพูดอะไร
ในช่วงท้ายของ Seasonแรก Tina ค้นพบว่า Bette นอกใจเธอ ! โดยเธอเห็น Bette และ Candace แอบส่งสายตาและจับมือกันในงานแสดงผลงานศิลปะเรื่อง Provocation ในขณะที่ Jenny หันมาคบกับRobin นักวิชาการด้านชีววิทยาทางน้ำ และ Marina ไปพร้อมๆกัน ในขณะที่ Alice เริ่มเปิดเผยความรู้สึกให้ Dana รู้ว่า เธอรัก Dana เกินเพื่อน ส่วน Tina เสียใจมากที่ Bette นอกใจ เธอจึงตัดสินใจย้ายออกจากบ้านที่เธออาศัยอยู่กับ Bette มาขออาศัยอยู่กับ Alice ชั่วคราว พร้อมกับเติม Candace ลงในชาร์ทสัมพันธภาพที่ Aliceสร้างขึ้น ใต้ชื่อของ Bette !
Season 2.
เริ่มต้นด้วยการแนะนำตัวละครใหม่อย่าง Carmen de la Pica Morales (Sarah Shahi) ดีเจสาวที่เต็มเปี่ยมไปด้วยความมั่นใจ ซึ่งใน Seasonที่สองนี้ เธอเริ่มมีความสัมพันธ์ลึกซึ้งกับ Shane และ Jenny ไปพร้อมๆกัน ในขณะที่ตัวละครสำคัญของSeason ที่สองนี้ อีกตัวอย่าง Helena Peabody (Rachel Shelley) ลูกสาวของสปอนเซอร์รายใหญ่ของหอศิลป์ที่ Bette ทำงานอยู่ กลับกลายเป็นมาคนรักของที่ Tina และมือที่สามระหว่าง Tina และ Bette ทำให้สัมพันธภาพระหว่าง Tina และ Bette ยิ่งย่ำแย่ลงเรื่อยๆ
Mark Wayland (Eric Lively) ตากล้องและนักทำหนังสารคดีอิสระ ได้ย้ายเข้ามาอยู่ที่บ้านและเป็นรูมเมทของ Shane และ Jenny โดย Mark เริ่มถ่ายทำหนังสารคดีของเขาด้วยการซ่อนกล้องไว้ทุกซอกทุกมุมของบ้านเพื่อแอบถ่ายความเป็นไปของ Shane และ Jenny แต่ในที่สุด Jenny ก็พบเทปที่ Mark แอบถ่ายเรื่องราวของพวกเธอ รวมถึงค้นพบเทป คำสารภาพรักของ Carmenที่มีต่อ Shane เมื่อ Jenny รู้ความจริงทั้งหมด Mark จึงสำนึกผิดและไปปลดกล้องทุกตัวในบ้านออกทั้งหมด พร้อมทั้งไปสารภาพผิดกับทุกคน Jenny ยอมให้ Mark อยู่บ้านต่อไปแต่ก็แสดงอาการปั้นปึ่งใส่ Mark ตลอดเวลา
เนื้อหาในซีซั่นที่สองนี้ ตัวละครทุกตัวต่างมีความลับ พัฒนาการและสัมพันธภาพชวนอึ้งตลอดทั้งเรื่อง อย่างในคู่ของ Bette ที่เคยยืนยันว่ารักมั่นคงกับ Tina ในซีซั่นนี้ก็กลับลักลอบมีสัมพันธ์กับ Candace ช่างไม้ที่มาช่วยตกแต่งหอศิลป์ , Bette และTina เลิกกัน แต่ก็ค่อยๆฟื้นฟูสัมพันธภาพกันใหม่อย่างช้าๆ Tina แอบไปทำกิ๊ฟอีกครั้ง และครั้งนี้เธอก็ตั้งท้องสมใจ แต่เธอก็ปิดบัง Bette ไม่ให้รู้ว่าเธอท้อง ในขณะที่ Tina เองก็นอกใจ Bette โดยหันไปคบกับ Helena หลังจากที่เธอได้รับทุนก้อนใหญ่มูลนิธิ Peabody ที่ Helena เป็นสปอนเซอร์อยู่ Helena ค่อยๆเริ่มทำลายชีวิตของ Bette ทีละน้อยๆ ทั้งเรื่องชีวิตคู่และ
การงาน Helena ไล่ Bette ออกจากงานที่เธอทำอยู่ ภายหลังการเสียชีวิตของ Melvin พ่อบังเกิดเกล้าของ Bette และ Kit ชีวิตของ Bette เริ่มตกต่ำลงเรื่อยๆ
Tim แฟนเก่าของ Jenny ย้ายไปทำงานที่ Ohio ในขณะที่ Jenny ยังคงอาศัยอยู่ในบ้านของ Tim โดยเธอแชร์ค่าเช่ากับ Shane และ Mark , Jenny และ Shane กลายเป็นเพื่อนสนิทกันอย่างรวดเร็ว แต่สุดท้ายทั้งคู่ก็ต้องมาแย่ง Carmen กันเอง ในขณะที่ Marina พยายามฆ่าตัวตายและถูกนำตัวไปรักษาที่โรงพยาบาลในบ้านเกิดของเธอที่อิตาลี
Alice และ Dana ตกหลุมรักและสารภาพรักซึ่งกันและกัน ท่ามกลางงานแต่งงานระหว่าง Dana และ Tonya ที่กำลังจะจัดขึ้น จนกระทั่งในที่สุดงานแต่งงานก็เป็นอันต้องล้มเลิก เพราะ Tonya เองก็นอกใจ Danya ไปคบคนอื่นเช่นกัน Alice และ Dana เริ่มคบกันอย่างจริงจัง แต่แล้ว Lara คนรักเก่าของ Dana ก็ปรากฏตัวขึ้นมาอีกครั้งหนึ่ง ทำให้ Alice หึงมาก
Kit ซื้อร้าน Planet ต่อจาก Marina และเริ่มมีความสัมพันธ์กับชายมีครอบครัวแล้วอย่าง Benjamin Bradshaw นักพูดมืออาชีพ
ในช่วงท้ายของซีซั่นที่สอง Jenny เริ่มนึกประสบการณ์ประสบการณ์เลวร้ายในวัยเด็กที่เธอโดนข่มขืน ในขณะที่ Shaneและ Carmen เริ่มหันกลับมาคบกันอย่างจริงจัง Shane สารภาพรักกับ Carmen ซึ่งเป็นครั้งแรกในชีวิตที่ Shane สารภาพรัก!
Tina เริ่มทำงานหนักขึ้นและให้กำเนิดลูกสาวชื่อ Angelica อย่างยากลำบาก ท่ามกลางสถานการณ์ของครอบครัวที่ย่ำแย่ Bette ตกงาน และทะเลาะกับ Tina บ่อยขึ้น จนทำให้ Bette เริ่มที่จะมีความสนใจที่จะหาคนรักใหม่ เพื่อนทุกคนในกลุ่ม Alice, Dana, Shane, Carmen และ Jenny พร้อมด้วย Kit พี่สาวของ Bette มาร่วมแสดงความยินดีกับ Bette และ Tinaที่ได้ลูกสมใจ!
Season 3.
หกเดือนหลังจากที่ Tina ให้กำเนิดลูกสาว Angelica ความสัมพันธ์ของเธอกับ Bette ค่อยๆเหินห่างลงทุกที สถานการณ์การเงินก็เริ่มย่ำแย่ เนื่องจาก Bette ตกงาน Tina เริ่มมีใจออกห่างจาก Bette น้อยลงทุกทีๆ จนกระทั่งในที่สุด Tina ก็หันกลับไปคบกับผู้ชาย
หลังจากที่ Jenny กลับไปพักรักษาตัวและอาศัยอยู่กับแม่ที่อิลลินอยซ์ แล้วเธอก็กลับไปที่ ลอสแอนเจลิส
อีกครั้งหนึ่ง พร้อมกับแฟนสาวคนใหม่ ที่อยากเป็นผู้ชายชื่อ Moira Sweeney (Daniela Sea) งานเขียนของ Jenny ได้รับการตอบรับจากบรรณาธิการใน New York และผลงานหนังสือของเธอจะได้ตีพิมพ์ในช่วงฤดูใบไม้ผลิของปี Mark ย้ายออกหลังจากงานศพ Melvin พ่อของ Bette และ Kit เสร็จสิ้น
Shane และ Carmen ย้ายมาอยู่ด้วยกันและใช้ชีวิตคู่ร่วมกันแบบจริงจัง แต่ครอบครัวของ Carmen รับ
Kit เริ่มพบรักกับ Angus (Dallas Roberts) พี่เลี้ยงชายของ Angelica ในขณะที่ Helena ซื้อสตูโอทำหนังแห่งใหม่ และเสนองานผู้ช่วยผู้บริหารให้ Tina เมื่อ Helena เริ่มทำหนัง ทำให้เธอได้พบกับ Dylan (Alexandra Hedison) นักทำหนังสารคดีอิสระที่กำลังมองหาผู้ลงทุนให้กับหนังของเธอและสามี ในที่สุดHelena กับ Dylan ก็มีสัมพันธ์ลึกซึ้งต่อกัน แต่ Dylan ก็หักหลังเธอด้วยการจ้างทนายฟ้องเรียกค่าเสียหายเธอในข้อหาคุกคามทางเพศ
ความสัมพันธ์ระหว่าง Bette และ Tina เลวร้ายลงเรื่อยๆ ในขณะที่ Tina เริ่มนอกใจ Bette
ด้วยการติดต่อกับผู้ชายในอินเทอร์เน็ต ซึ่งทำให้ Bette เริ่มหัวเสีย และเครียดจัด จึงไปขอตัวไป
ปลีกวิเวกทำสมาธิ ซึ่งในระหว่างนั้นเอง Tina ก็พบกับเพื่อนชายคนใหม่ Henry (Steven Eckholdt)
พ่อหม้ายที่หย่ากับภรรยาและมีลูกติดมาด้วยอีกหนึ่งคน และทำให้สัมพันธภาพระหว่าง Bette และ
Tina เดินทางมาถึงจุดจบ!
Dana หันกลับไปคบกับ Lara อีกครั้ง ทำให้ Alice อกหักและเสียใจมาก แต่ก็ทำใจได้ในที่สุด หลัง
จากที่ Alice ทำใจได้ไม่นานก็ได้รับข่าวร้ายว่า Dana เป็นมะเร็งเต้านมระยะสุดท้าย Dana เริ่มหงุด
หงิดใส่ Lara จนกระทั่งในที่สุด Lara ก็ไปอยู่ปารีส Alice รับหน้าที่ดูแล Dana จนวาระสุดท้าย ใน
ขณะที่ Moira แฟนใหม่ของ Jenny เริ่มแปลงเพศเป็นผู้ชายแลเปลี่ยนชื่อเป็น Max ความสัมพันธ์
ระหว่าง Jenny และ Max เริ่มแย่ลง Max กลายเป็นผู้ชายและลงไม้ลงมือกับ Jenny
Tim กลับมาที่ ลอสเองเจลลิสอีกครั้งและพบกับ Jenny โดยบังเอิญ แต่ท้ายที่สุดทั้งสองคนก็ทะเลาะกัน
เนื่องจาก Tim ดูถูก Max และล้อเลียนเรื่องการแปลงเพศ ทำให้ Jenny โกรธมาก
อาการของ Dana เริ่มแย่ลงเรื่อยๆจนต้องถูกนำตัวเข้าโรงพยาบาลอีกครั้ง Lara พยายามที่จะติดต่อ
Dana แต่ก็สายไปเสียแล้ว Dana จากไปอย่างสงบเพียงลำพัง ในขณะที่ Alice ออกไปเดินเล่น
เพื่อสูดอากาศภายนอกห้องพยาบาล ครอบครัวของ Dana กีดกันเพื่อนๆของ Dana ไม่ให้เข้าไป
ทำความเคารพศพ Aliceและเพื่อนๆ จึงร่วมมือกับน้องชายของ Dana ขโมยเถ้ากระดูกของ Dana
ไปโปรยที่น้ำตก ที่ๆ Dana เคยสารภาพว่าพบรักแรกที่นั่น
Max ได้รับงานเป็นผู้ดูแลด้านไอทีให้กับบริษัทแห่งหนึ่ง และเลิกกับ Jenny ในที่สุด Lara กลับมา
จาก ปารีส และเสียใจกับการจากไปของ Dana เธอและ Alice จึงเริ่มมีความสัมพันธ์กัน
อย่างลับๆท่ามกลางความเศร้าของการสูญเสีย Dana
Shane ขอ Carmen แต่งงาน โดย Helena เสนอตัวออกค่าใช้จ่ายและจัดงานแต่งสุดหรูให้ทั้งหมด
โดยไปจัดกันที่แค้มป์สกีสุดหรูที่แคนาดา ในขณะที่ Kit พบว่าตัวเองท้องกับ Angus
ก่อนที่งานแต่งงานจะเริ่มขึ้น Shane ได้หายตัวไปจากงานแต่งงาน หลังจากที่ Shane ได้เจอ
Gabriel (Eric Roberts) พ่อแท้ๆ ของตัวเอง ที่แม้ว่าจะแต่งงานแล้วก็ยังคงแอบมีความสัมพันธ์กับ
ชั่วข้ามคืนกับหญิงอื่น Shane จึงคิดได้ และหนีงานแต่งไปเฉยๆ ทิ้งให้ Carmen ซึ่งสวมชุด
เจ้าสาวรออยู่ร้องไห้เสียใจอยู่ที่แท่นประกอบพิธีวิวาห์ Helena ถูก Peggy แม่ของเธอประกาศ
ว่าจะไม่ให้เงินเธอใช้อีกต่อไป
Jenny พบรักใหม่กับนักเขียนชาวฝรั่งเศสชื่อ Claude ในขณะที่ Bette ที่กำลังหัวเสียเรื่องที่ Tina
หันไปคบกับ Henry เธอจึงตัดสินใจปรึกษาทนายและยื่นเรื่องขอสิทธิ์ในการรับอุปการะเด็ก Bette
ก็เปลี่ยนใจจะถอนฟ้อง แต่โชคร้ายที่เอกสารส่งถึงมือ Tina ก่อนที่ Bette จะตัดสินใจยกเลิกการ
ฟ้อง ทำให้ Tina โกรธ Bette มาก Bette จึงตัดสินใจขโมย Angelica หนีไป
Season 4.
Season 4 มีกำหนดออกฉายที่ประเทศสหรัฐอเมริกา ทางเครือข่าย showtime ต้นเดือนมกราคม 2007
สปอยด์ : เรื่องย่อตอนแรกของ The L Word ซีซั่น 4.
เขียนบทและกำกับโดย ไอลีน ไชเค่น
ซีซั่น 4 เปิดเรื่องด้วย หลังจากงานแต่งงานของเชนและคาร์เมนผ่านไปสี่เดือน
เชนหัวเสียที่คาร์เมนไม่รับโทรศัพท์ แถมครอบครัวของคาร์เมนก็สั่งห้ามไม่ให้
เชนพบกับคาร์เมนอีกอย่างเด็ดขาด
Helena ซึ่งหลังจากถูกแม่ตัดออกจากกองมรดก เธอสูญเสียโรงถ่ายภาพยนตร์ที่เธอ
รักไปด้วย ทำให้เฮเลน่าเองก็ต้องเริ่มออกหางานทำอย่างจริงจัง เธอต้องออกไปสัมภาษณ์
งาน งานแล้วงานเล่า
ส่วนเบ็ธก็ไม่ได้พบแองเจลลิก้า ลูกสาวของเธออีกเลย นับตั้งแต่เธอพาตัวแองเจลลิก้า
ไปส่งคืนให้ทีน่า เพราะทีน่าขู่เบ็ธว่าจะแจ้งตำรวจถ้าเธอไม่คืนแองเจลิก้าให้กับเธอ
ทีน่าหนีกลับบ้านไปเยี่ยมพ่อแม่ที่เท็กซัสพร้อมกับแองเจลลิก้าทำให้เบ็ธหงุดหงิดและ
พาลโกรธคนทั้งโลก เธอจึงหันไปทุ่มเทกับงานจัดแสดงศิลปะ ซึ่งเธอก็ยังไม่วายหงุดหงิด
และหัวเสียที่ผลงานออกมาไม่เพอร์เฟ็คอย่างที่เธอคาดหวังไว้ แถมศิลปินเจ้าของผลงาน
ก็โกรธเธอที่ผลงานออกมาไม่ดีและจึงโทรไปฟ้องหัวหน้าของเธอ (รับบทโดยมารี แมทลิน)
Papi (ตัวละครใหม่ในซีซั่น 4) เกลียดขี้หน้าเชนมาก เนื่องจากสาวๆที่เธอกำลังคั่วอยู่นั้น
ทุกคนต่างพูดถึงแต่เชน จนทำให้เธอเซ็ง!ในขณะที่ Tasha สาวมาดเข้มจากกองทัพ
ซึ่งเป็นตัวละครใหม่ในซีซั่นนี้ก็เริ่มสนใจในตัวอลิซอย่างเห็นได้ชัด!
ในขณะที่อลิซยังคงโศกเศร้ากับการจากไปของเดน่า แต่เธอก็อดไม่ได้ที่จะ
ให้ความสนใจสองสาว Tasha และ Papi ซึ่งเป็นตัวละครใหม่ในซีซั่นนี้
Kit ก็ท้องได้สี่เดือน แองกัสแฟนหนุ่มของKit เริ่มเครียดจัดเพราะต้องออกไปหา
งานประจำทำ เพื่อหาเลี้ยง Kit และลูกที่กำลังจะเกิดมา จนในที่สุดทั้งคู่ก็มีปากเสียงกัน
และทำให้แผนการแต่งงานของทั้งคู่มีอันต้องล้มไป
เบ็ธพยายามโทรติดต่อทีน่า แต่ทีน่าไม่รับสาย พ่อแม่ของทีน่าพยายามหว่านล้อม
ให้ทีน่ากลับไป LA แต่ทีน่าไม่ยอมกลับเพราะหลังจากที่เฮเลน่าถูกแม่ของเธอตัดออก
จากกองมรดก เธอเลยต้องพลอยตกงานไปด้วย เธอจึงไม่อยากกลับไป LA
และตอนนี้เธอเองก็โกรธและเกลียดเบ็ธมากที่มาแย่งลูกไปจากเธอ
แม่ของทีน่าคุยกับทีน่าว่าเธอเคยคิดว่า เบ็ธคือคนคนเดียวที่ใช่สำหรับทีน่า แต่ตอนนี้เธอ
ไม่เข้าใจว่าอะไรทำให้ทีน่าเปลี่ยนความรู้สึกที่มีต่อเบ็ธไป ? ทีน่าตอบว่า เธอต้องการสิ่ง
ที่พ่อแม่ของเธอมีในตอนนี้ นั่นคือ ครอบครัวที่มีพ่อแม่ลูก!
เฮเลน่าพยายามที่จะติดต่อแม่ของเธอ แต่ดูเหมือนว่า แม่ของเธอ เพ็กกี้ พีบอดี้จะยุ่งอยู่กับ
การเดินทางไปรอบโลกด้วยเครื่องบินเจ็ทส่วนตัว
อลิซยังคงจัดรายการวิทยุของเธอต่อไป พร้อมๆไปกับการเป็นฟรีแลนซ์เขียนบทความ
ให้กับนิตยสาร LA แมกกาซีนควบคู่ไปด้วย
เจนนี่เริ่มเขียนหนังสือเล่มใหม่ของเธออีกครั้ง ซึ่งเป็นเนื้อหาเกี่ยวกับเรื่องราวการแปลง
เพศของแมกซ์
เบ็ธก็ติดต่อไปที่บ้านพ่อแม่ของทีน่าและได้คุยกับทีน่าในที่สุด
จบตอนแรกของซีซั่น 4
แมคดอนเนลล์ดักลาส
แมคดอนเนลล์ดักลาส (McDonnell Douglas) (MD) เป็นบริษัทผลิตเครื่องบิน ก่อตั้งที่นครเซ็นต์หลุยส์ รัฐมิสซูรี สหรัฐอเมริกา ในวันที่ 28 เมษายน พ.ศ. 2519 และปิดกิจการลงเมื่อวันที่ 1 สิงหาคม พ.ศ. 2540 โดยบริษัทโบอิง ได้ทำการซื้อกิจการกับบริษัทแมคดอนเนลล์ดักลาสรวมเข้ากับโบอิง ด้วยมูลค่าทั้งสิ้น 13,000 ล้านบาท
เครื่องบินที่มีชื่อเสียงของแมคดอนเนลล์ดักลาส ได้แก่ MD-11 MD-80 MD-90 เป็นต้น นอกจากจะเป็นผู้ผลิตเครื่องบินโดยสารแล้ว แมคดอนเนลล์ดักลาส ยังเป็นผู้ผลิตเครื่องบินรบ เอฟ-4 เอฟ-15 เอฟ-18 เฮลิคอปเตอร์อาพาเช่ รวมทั้งจรวดฮาร์พูน และ โทมาฮอว์ก
เจ้าอินทยงยศโชติ
เจ้าอินทยงยศโชติ  ทรงเป็นเจ้าผู้ครองนครลำพูน องค์ที่ 9 แห่งราชวงศ์ทิพย์จักร
เจ้าอินทยงยศโชติ มีพระนามเดิมว่าเจ้าอินทยศ เป็นราชโอรสในเจ้าดาราดิเรกรัตนไพโรจน์ เจ้านครลำพูนองค์ที่ 7 โดยเป็นองค์เดียวที่เกิดแต่แม่เจ้าปิมปาราชเทวี ได้รับพระราชทานสัญญาบัตรเป็น"เจ้าอุปราชนครลำพูน" จนวันที่ 3 มกราคม พ.ศ. 2440 (นับแบบปัจจุบันเป็นปี พ.ศ. 2441) จึงเลื่อนเป็น"เจ้าอินทยงค์ยศโชติ์ วรโฆษกิตติโสภณ วิมลสัตยสวามิภักดิคุณ หริภุญไชยรัษฎารักษ์ ตทรรคเจดีย์บูชากร ราษฎรธุระธาดา เอกัจจโยนกาธิบดี เจ้านครลำพูน"
เจ้าอินทยงยศโชติ ป่วยเป็นโรคภายใน อาการทรงกับทรุดเรื่อยมา จนถึงแก่พิราลัยในวันที่ 18 มีนาคม พ.ศ. 2454 (พ.ศ. 2453 หากนับวันที่ 1 เมษายนเป็นวันขึ้นศักราชใหม่) รวมระยะเวลาที่ทรงครองนคร 16 ปี
เจ้าอินทยงยศโชติ มีราชโอรสและราชธิดา รวม 5 พระองค์ ณ ลำพูน มีนามตามลำดับ ดังนี้
ในระหว่างรัชสมัยของเจ้าหลวงอินทยงยศโชติ เป็นเจ้าหลวงนครลำพูน นับว่าเป็นยุคของการพัฒนานครลำพูน มีการตัดถนนจากเมืองลำพูนไปเมืองเชียงใหม่ และจากเมืองลำพูนไปเวียงป่าซาง การสร้างเหมืองฝาย ซึ่งเห็นได้จากหลักฐานแผนที่ของกระทรวงมหาดไทย ระหว่าง ปี พ.ศ. 2440-2450 แสดงให้เห็นถึงการตัดถนนสายสำคัญ ๆ ในเมืองลำพูน
เจ้าหลวงอินทยงยศโชติ ทรงเห็นความสำคัญของการสื่อสาร จึงได้โปรดให้สร้างที่ทำการไปรษณีย์ขึ้นที่นครลำพูน เมื่อปี พ.ศ. 2449 ด้วยทรัพย์สินส่วนพระองค์ (ประมาณ 1,567 บาท) โดยเปิดให้บริการเมื่อวันที่ 18 กันยายน พ.ศ. 2449 และในปี พ.ศ. 2451 ทรงเห็นความสำคัญของการสื่อสาร จึงได้ช่วยอุดหนุนราชการของรัฐบาล โดยบริจาคเสาโทรเลข จำนวน 234 ต้น
เทควันโด
เทควันโด (, "แท-กวอน-โด") เป็นศิลปะการต่อสู้ป้องกันตัวโดยไม่ใช้อาวุธของชาวเกาหลี คำว่า "เท" (태; แท) แปลว่า เท้าหรือการโจมตีด้วยเท้า; "ควัน" (권; ควอน) แปลว่า มือหรือการโจมตีด้วยมือ; "โด" (도; โด) แปลว่า วิถีหรือสติปัญญา ดังนั้นเทควันโดโดยทั่วไป หมายถึง วิถีแห่งการใช้มือและเท้าในการต่อสู้และป้องกันตัว หรือการใช้มือและเท้าในการต่อสู้และป้องกันตัวอย่างมีสติ
จากประวัติศาสตร์ซึ่งเผยแพร่ในช่วงแรกนั้น หลังสงครามโลกครั้งที่สองสงบลง เกาหลีที่ถูกยึดครองโดยญี่ปุ่นในปี 1910-1945 เทควันโดได้ถูกสร้างขึ้นโดยใช้คาราเต้ของญี่ปุ่นเป็นพื้นฐาน แล้วผสมผสานกับศิลปะการต่อสู้ของเกาหลีประเภทอื่นเช่น taekyon subak ทำให้เทควันโดเป็นการต่อสู้ที่แตกต่างสวยงาม โดยใช้เท้าเป็นหลักซึ่งแตกต่างจากคาราเต้ ทั้งรูปแบบการต่อสู้ จุดเด่น การยืน ฟุตเวิร์ก อย่างชัดเจน
เทควันโดเป็นอีกหนึ่งชนิดกีฬาที่ได้เข้าร่วมเป็นกีฬาโอลิมปิกเพราะการสนันสนุนของรัฐบาลเกาหลีใต้ และความแตกต่างทางด้านการต่อสู้อย่างชัดเจน
ลำดับสายของเทควันโด (ในประเทศไทย).
สำนักคุคกิวอนกำหนดให้มีสายดำทั้งสิ้น 10 ระดับ โดยเริ่มที่ระดับที่ 1 เป็นระดับแรกและใช้เงื่อนไขด้านระยะเวลา และอายุในการพิจารณาในการเลื่อนระดับขั้น (ดั้ง)
- ปัจจุบันรูปแบบของเทควันโดนี้ ไปอยู่ที่แคนาดา ตั้งสหพันธ์ ITTF เทควันโดเกาหลีใต้เป็นของ WTF ซึ่งปัจจุบันเป็น WT เดิมเป็นหนึ่งเดียวกับ สำนักคุกกิวอน โดยปัจจุบันได้เปลี่ยนเป็น KUKKIWON ACADEMY สถาบันการศึกษาเทควันโดโลก โดย ทำหน้าที่ ออกสายดำและตั้งกฎเกี่ยวกับการสอบสาย ประชาสัมพันธ์เทควันโด และ จัด ฮันมาดัง ส่วน WT แยกออกไปทำหน้าที่ จัดการแข่งขัน วางนโยบายการแข่งขัน ฯลฯ โดยทั้งสองสถาบันก็ยังทำงานร่วมกันอยู่
- เทควันโดเกาหลี ไม่มีสายแดง
- เทควันโดประกอบด้วย 4 ส่วนที่ต้องเรียนรู้ คือ 1.เคียวรูกิ (การต่อสู้เชิงแข่งขัน) 2.เคียกพ่า (การทดสอบจิตใจด้วยการทำลายสิ่งกีดขวาง)
3.พุมเซ(การทำท่าสมมติการต่อสู้ เรียกเป็นภาษาอังกฤษว่าแพทเทิน ปัจจุบันมีการแข่งขันเป็นสากล) 4.โฮชินซูล (การป้องกันตัวอิสระในชีวิตจริง โดย การใช้มือเปล่าและอาวุธ ) โดยชมรม ส่วนมากในประเทศไทย จะมีอยู่ 2 อย่างคือ เคียวรูกิและพุมเซ
- ดำแดง คือ สายดำ ที่อายุไม่ถึง 15 ปี (เพราะพลังทำลายและวุฒิภาวะยังไม่เหมาะสมทางสถาบันจึงไม่อาจให้คาดสายดำได้)
- ผู้ได้รับอนุญาตให้เป็นตัวแทนคุกกิวอน สอบนักเรียนเปลี่ยนคุณวุฒิสายสี สอบนักเรียนเป็นสายดำและสอบนักเรียนเลื่อนดั้งต้องมีคุณวุฒิดั้ง 4-10 และมีรหัสอนุญาตจากคุกกิวอน
- ผู้ได้รับสายสี เหลือง1-แดง2 (10ขั้น) เทควันโดเรียกว่า กุ้ป (Gup1-10) โดยไล่ตั้งแต่ Gup10 ขึ้นไปเรื่อยๆ จนถึง Gup1 และถึงเปลี่ยนเป็นดั้ง 1 - ดั้ง 10 ประเทศไทยเรียก เหลือง1 เหลือง 2 จนถึง แดง 1 และ แดง 2 ส่วนดั้งเรียก ดำ1 ถึง ดำ 10
องค์กรและหน่วยงานเทควันโดที่เกี่ยวข้อง
1.สมาคมเทควันโดแห่งประเทศไทย
2.มูลนิธิเทควันโด ซองกิยอง
กติกาที่เกี่ยวข้อง 2018
ต่อสู้ - ใช้เกราะไฟฟ้าในการช่วยให้คะแนน 1คะแนนชกตัว 2คะแนนเตะตัว 3คะแนนเตะที่ศีรษะ 4คะแนนหมุนตัวเตะ 5 คะแนนหมุนตัวเตะที่ศีรษะ บวกฝั่งตรงข้ามเพิ่ม 1คะแนน(กัมเจิง)หากผิดกติกา ครบ 10 ปรับแพ้ แข่งต่อสู้ทีมให้แข่งโดยเอาคะแนนของนักกีฬาทั้งหมดรวมกันโดยแต่ละคนมีเวลาต่อสู้ 1 นาที โดยใช้ทีมละ 5 คนรายการสากล และ 3 คนรายการภายใน
พุมเซ่ - ตัดสินสองส่วน ตัดท่าผิด 4 คะแนน(Accuracy) บวกเพิ่มการแสดงความเป็นเทควันโด 6 คะแนน(Presentation)
การเรียนเทควันโด.
การเลือกที่เรียนสามารถเรียนเทควันโดได้ทั่วประเทศซึ่งควรดูจาก
1. คุณวุฒิผู้สอนควรเป็น ระดับสายดำดั้ง 3 ขึ้นไป ซึ่งจะมีใบประกาศออกจากคุกกิวอนประเทศเกาหลี และการอบรมผู้ฝึกสอน เช่น Certificate Coaching Course ,Coach License จากสมาคมกีฬาเทควันโดแห่งประเทศไทย หรือ Kukkiwon Mater Course เป็นต้น
2. ผู้สอบที่ได้รับอนุญาตให้สอบควรมี คุณวุฒิเหมาะสม และได้รับการรับรองจากคุกกิวอน (สายดำดั้ง 5 ขึ้นไป) ผู้ได้รับรหัสอนุญาต KUKKIWON MEMBERSHIP (TCON Membership) https://www.kukkiwon.or.kr/front/pageView.action?cmd=/eng/evaluate/infomation
หลักสูตรการเรียน.
- การใช้มือจู่โจม ในท่าต่างๆ มือ เท้า เข่า ศอก จะเห็นได้จากท่าสอดแทรกที่ใช้ใน สเตป ตอนสอบสาย
- ท่าเตะบนพื้น ประกอบด้วย ฟร้อนคิก(เตะตรง) ราวด์คิก(เตะสะบัด) ไซด์คิก(เตะถีบข้าง) ฮุคคิก(เตะเกี่ยว) สวิงคิกหรือสปิ้นแบค(หันหลังเตะสะบัด,จระเข้ฟาดหางในมวยไทย) ช็อปคิกซ์(เตะตบลง) พุชคิก(การถีบ) ดับเบิลคิก(การเตะในตระกูลเท้าคู่ทั้งหลาย เช่น ดับเบิ้ลราวด์ )
- ท่าเตะแอร์คิก (กลางอากาศ) ประกอบด้วย ท่าเตะกระโดดทั้งหลาย
และอื่นๆ ที่เท้าลอยพ้นพื้นทั้งสองข้าง
ซึ่งในแต่ละยิม ชมรม สมาคม อาจจะเลือก สอนไม่ครบทั้ง 6 อย่างขึ้นอยู่กับความเหมาะสม ความถนัดหรือจุดประสงค์เป็นหลัก